ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱮᱨᱱᱟᱠᱩᱞᱚᱢ ᱮᱛᱚᱢ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱥᱴᱮᱥᱚᱱ ᱠᱳᱰ: ERS) ᱫᱚ ᱮᱛᱚᱢ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱤᱫ NSG-᱒ ᱛᱷᱚᱠ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ 
ᱱᱚᱣᱟ ᱫᱚ ᱠᱮᱨᱟᱞᱟ ᱨᱮᱱᱟᱜ ᱠᱚᱪᱤ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱴᱟᱨᱢᱤᱱᱟᱞ ᱠᱟᱱᱟ ᱾ ᱢᱤᱫ ᱚᱠᱛᱚ ᱨᱮ ᱓᱗᱖ ᱜᱚᱴᱟᱝ ᱨᱮᱞ ᱰᱟᱦᱟᱨ ᱠᱚᱱᱴᱨᱚᱞ ᱟᱠᱟᱱ ᱱᱚᱣᱟ ᱫᱚ ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱟᱨ ᱢᱤᱫ ᱢᱩᱬ ᱨᱮᱞᱣᱮ ᱛᱟᱞᱢᱟ ᱠᱟᱱᱟ ᱾ ᱒᱐᱑᱘-᱑᱙ ᱥᱟᱞ ᱨᱮ ᱑᱕᱘ ᱠᱳᱴᱤ (᱒᱐᱒᱓ ᱥᱟᱞ ᱨᱮ ᱑᱙᱖ ᱠᱳᱴᱤ ᱥᱮ ᱒᱕ ᱢᱤᱞᱤᱭᱚᱱ ᱰᱚᱞᱟᱨ ᱥᱚᱢᱟᱱ) ᱥᱟᱶᱛᱮ, ᱱᱚᱣᱟ ᱫᱚ ᱠᱮᱨᱟᱞ ᱨᱮ ᱯᱟᱥᱮᱱᱡᱚᱨ ᱟᱨᱡᱟᱣ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱟᱨ ᱮᱛᱚᱢ ᱨᱮᱞᱣᱮ ᱨᱮ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱜᱮᱭᱟ ᱾ ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱫᱚ ᱢᱤᱫ ᱮᱱ.ᱮᱥ.ᱡᱤ. -᱒ ᱠᱞᱟᱥᱤᱠᱟᱞ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱨᱮᱞᱣᱮ ᱴᱚᱴᱷᱟ ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾. ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱡᱚᱛᱚ ᱠᱷᱚᱱ ᱵᱷᱤᱠᱞᱟᱝ-ᱟᱥᱚᱞ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱠᱟᱱᱟ ᱾

ᱱᱟᱜᱟᱢ
ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱫᱚ ᱯᱩᱭᱞᱩ ᱫᱷᱟᱣ ᱑᱙᱓᱒ ᱥᱟᱞᱮ ᱨᱮ ᱮᱨᱱᱟᱠᱩᱞᱚᱢ ᱮᱛᱚᱢ ᱧᱩᱛᱩᱢ ᱛᱮ ᱮᱛᱚᱦᱚᱵ ᱞᱮᱱᱟ, ᱡᱚᱠᱷᱚᱱ ᱮᱨᱱᱟᱠᱩᱞᱚᱢ ᱴᱟᱨᱢᱤᱱᱟᱥ ᱨᱮᱞᱣᱮ ᱥᱴᱮᱥᱚᱱ (ERG) ᱨᱮ ᱢᱩᱪᱟᱹᱫᱚᱜ ᱠᱟᱱ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱫᱚ ᱠᱚᱪᱤ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱥᱩᱨ ᱥᱩᱯᱩᱨ ᱞᱟᱹᱜᱤᱫ ᱛᱮ ᱯᱟᱪᱞᱟᱢ ᱠᱷᱚᱱ ᱵᱷᱤᱞᱤᱝᱰᱚᱱ ᱫᱤᱯ ᱨᱮ ᱠᱚᱪᱤᱱ ᱦᱟᱨᱵᱚᱨ ᱴᱟᱨᱢᱤᱱᱟᱥ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ ᱾ ᱮᱨᱱᱟᱠᱩᱞᱚᱢ ᱠᱚᱧᱮ, ᱯᱮᱨᱩᱢᱚᱱᱩᱨ (ᱛᱟᱭᱚᱢ ᱛᱮ ᱵᱚᱸᱫᱽ ᱮᱱᱟ), ᱢᱚᱴᱴᱚᱱᱪᱮᱨᱤ ᱦᱚᱞᱴ ᱟᱨ ᱥᱤᱹᱮᱪᱹᱴᱤᱹᱮᱥᱹ ᱰᱟᱦᱟᱨ ᱨᱮ ᱱᱟᱣᱟ ᱥᱴᱮᱥᱚᱱ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱑᱙᱔᱖ ᱥᱟᱞᱮ ᱨᱮ ᱥᱴᱮᱥᱚᱱ ᱫᱚ ᱥᱳᱨᱟᱱᱩᱨ-ᱥᱤ.ᱮᱪ.ᱴᱤ.ᱮᱥᱹ ᱞᱟᱭᱤᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ, ᱡᱟᱦᱟᱸ ᱫᱚ ᱥᱳᱨᱟᱱᱩᱨ ᱡᱚᱸᱠᱥᱚᱱ ᱨᱮ ᱢᱟᱝᱜᱽᱞᱳᱨᱼᱡᱳᱞᱟᱨᱯᱮᱴ ᱢᱩᱬ ᱞᱟᱭᱤᱱ ᱤᱫᱤ ᱛᱮ ᱛᱟᱨᱟ ᱥᱤᱧᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱑᱙᱕᱖ ᱥᱟᱞ ᱨᱮ ᱮᱨᱱᱟᱠᱩᱞᱚᱢ-ᱠᱳᱴᱴᱟᱭᱚᱢ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱮᱦᱚᱵ ᱞᱮᱱᱟ ᱟᱨ ᱑᱙᱕᱘ ᱨᱮ ᱱᱚᱣᱟ ᱠᱚᱞᱞᱟᱢ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ, ᱡᱟᱦᱟᱸ ᱫᱚ ᱠᱚᱞᱞᱟᱢ-ᱛᱨᱤᱵᱮᱱᱫᱨᱚᱢ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱞᱮᱱᱟ ᱟᱨ ᱮᱨᱱᱟᱠᱩᱞᱚᱢ ᱫᱚ ᱯᱩᱭᱞᱩ ᱫᱷᱟᱣ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱠᱷᱚᱱ ᱡᱚᱲᱟᱣ ᱮᱱᱟ ᱾ ᱱᱚᱣᱟ ᱠᱷᱟᱹᱛᱤᱨ ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱫᱚ ᱢᱩᱬᱩᱛ ᱞᱮᱠᱟᱛᱮ ᱩᱪᱷᱟᱹᱱ ᱞᱮᱱᱟ, ᱡᱟᱦᱟᱸ ᱫᱚ ᱚᱱᱟ ᱚᱠᱛᱚ ᱨᱮ ᱟᱹᱰᱤ ᱵᱟᱹᱲᱛᱤ ᱠᱟᱹᱢᱤ ᱠᱟᱱ ᱠᱳᱪᱤᱱ ᱦᱟᱨᱵᱚᱨ ᱴᱟᱨᱢᱤᱱᱟᱥ ᱥᱴᱮᱥᱚᱱ ᱨᱮᱱᱟᱜ ᱰᱟᱦᱟᱨ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱥᱴᱮᱥᱚᱱ ᱛᱟᱦᱮᱸ ᱠᱟᱱᱟ ᱾

ᱠᱳᱴᱴᱟᱭᱚᱢ ᱞᱟᱭᱤᱱ ᱨᱮᱱᱟᱜ ᱮᱛᱚᱦᱚᱵ ᱠᱷᱟᱹᱛᱤᱨ ᱱᱚᱣᱟ ᱥᱴᱮᱥᱚᱱ ᱫᱚ ᱢᱤᱫ ᱡᱚᱸᱠᱥᱚᱱ ᱵᱮᱱᱟᱣ ᱮᱱᱟ, ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱵᱚᱫᱚᱞ ᱠᱟᱛᱮ ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱧᱩᱛᱩᱢ ᱮᱱᱟ, ᱟᱨ ᱮᱨᱱᱟᱠᱩᱞᱚᱢ ᱠᱚᱧᱮ ᱥᱴᱮᱥᱚᱱ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱮᱨᱱᱟᱠᱩᱞᱚᱢ ᱴᱟᱣᱩᱱ ᱮᱱᱟ ᱾ ᱑᱙᱗᱙ ᱥᱮᱨᱢᱟ ᱫᱷᱟᱹᱨᱤᱡ ᱡᱚᱠᱷᱚᱱ ᱠᱚᱴᱴᱟᱭᱚᱢ ᱞᱟᱭᱤᱱ ᱫᱚ ᱵᱨᱚᱰ ᱜᱮᱡᱽ ᱨᱮ ᱦᱮᱡ ᱮᱱᱟ, ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱨᱮ ᱵᱨᱚᱰ ᱟᱨ ᱢᱤᱴᱚᱨ-ᱜᱮᱡᱽ ᱵᱟᱱᱟᱨ ᱴᱨᱮᱠ ᱛᱟᱦᱮᱸ ᱠᱟᱱᱟ ᱾ 
᱑᱙᱘᱙ ᱥᱮᱨᱢᱟ ᱨᱮ ᱟᱞᱟᱯᱯᱩᱡᱷᱟ ᱞᱟᱹᱜᱤᱫ ᱫᱚᱨᱭᱟ ᱞᱟᱭᱤᱱ ᱡᱷᱤᱡ ᱮᱱᱟ, ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱫᱚ ᱛᱟᱞᱢᱟ ᱠᱮᱨᱚᱞ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱴᱷᱟᱶ ᱮ ᱟᱢᱮᱴ ᱠᱮᱫᱼᱟ ᱾

ᱞᱚᱠᱥᱟ
ᱮᱨᱱᱟᱠᱩᱞᱚᱢ ᱡᱚᱸᱠᱥᱚᱱ ᱠᱷᱚᱱ ᱯᱩᱱᱭᱟᱹ ᱵᱷᱮᱜᱟᱨ ᱵᱷᱮᱜᱟᱨ ᱰᱟᱦᱟᱨ ᱨᱮ ᱪᱟᱞᱟᱜᱟᱜ ᱯᱩᱱᱭᱟᱹ ᱞᱟᱭᱤᱱ ᱢᱮᱱᱟᱜᱼᱟ:
 ᱠᱚᱧᱮ ᱥᱮᱫ ᱪᱮᱱᱱᱟᱭ/ᱵᱮᱝᱜᱟᱞᱩᱨᱩ (ᱯᱚᱞᱚᱠᱠᱚᱲ ᱞᱮᱠᱟᱛᱮ) ᱟᱨ ᱢᱩᱢᱵᱟᱭ (ᱥᱳᱨᱟᱱᱩᱨ-ᱠᱳᱡᱷᱤᱠᱳᱰ ᱞᱮᱠᱟᱛᱮ)
 ᱟᱞᱟᱯᱯᱩᱡᱷᱟ-ᱠᱳᱞᱞᱟᱢ ᱰᱟᱦᱟᱨ ᱛᱮ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱥᱮᱫ ᱮᱛᱚᱢ
 ᱣᱤᱞᱤᱝᱰᱚᱱ ᱫᱤᱯ ᱟᱨ ᱠᱚᱪᱤᱱ ᱦᱟᱨᱵᱚᱨ ᱴᱟᱨᱢᱤᱱᱟᱥ (CHTS) ᱥᱮᱫ ᱮᱛᱚᱢ-ᱯᱟᱪᱮ ᱥᱮᱫ
 ᱠᱳᱴᱴᱟᱭᱚᱢ-ᱠᱳᱞᱞᱟᱢ ᱰᱟᱦᱟᱨ ᱛᱮ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱥᱮᱫ ᱥᱟᱢᱟᱝ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱮᱛᱚᱢ ᱨᱮᱞᱣᱮ ᱴᱚᱴᱷᱟ

ᱛᱷᱚᱠ:ᱠᱮᱨᱚᱞ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱛᱷᱚᱠ:ᱠᱚᱪᱤ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮᱞᱣᱮ ᱰᱤᱵᱤᱡᱚᱱ